《郭无伤邝无畏见过》
清代·函是

金栗如来是后身，澄潭孤月净无尘。看同镜里人何似，话到声销道易亲。

铁树开残寒腊焰，雪花藏得旧年春。水云上下深深意，鹤影松虬好结邻。

作者简介：函是，字丽中，别字天然，番禺人，本姓曾，名起莘。明崇祯癸酉举人。己卯落发，甲申后避地雷峰。历华首、海幢、丹霞诸刹。有《瞎堂诗集》。